इसके अलावा उनसे हाथ से लिखे प्रश्नपत्र और उत्तर पत्र जब्त किए गए हैं। एसटीएफ ने बताया कि इस मामले में मिली सूचना पर भोपाल एवं ग्वालियर एसटीएफ की एक संयुक्त कार्रवाई के तहत ग्वालियर के पडाव स्थित होटल सिद्धार्थ पैलस में दबिश देकर दो दलालों एवं 48 परीक्षार्थियों को पकड़ा गया। एसटीएफ ने जिन दो दलालों को गिरफ्तार किया गया है उनके नाम आशुतोष कुमार एवं हरीश कुमार हैं। दोनों दिल्ली के रहने वाले हैं।